จดจำสาระสำคัญของเนื้อหาเอาไว้ นึกข้อมูลให้ออก
เขียนสรุปย่อ โดยให้มีสาระสำคัญ แนวคิด และข้อพิสูจน์ต่างๆ ของเนื้อหาอยู่ในนั้น เราเขียนแต่ข้อมูลที่สำคัญเท่านั้นและเรียงลำดับข้อมูลเหล่านั้นให้ถูกต้อง เราอาจจำสรุปโดยย่อนี้แทนการจำเนื้อหาทั้งหมดก็ได้ ถ้าเราต้องนึกคำกล่าวต่างๆ จากวรรณกรรมหรือบทความทางวิชาการให้ออก เขียนคำกล่าวอ้างนั้นลงในบัตรคำ จำคำกล่าวต่างๆ ให้ได้ทีละใบ อย่าลืมจำข้อมูลผู้เขียน ปี และข้อมูลใดๆ ที่อาจมีคนถามหรือออกข้อสอบด้วย นำสาระสำคัญของเนื้อหามาวาดเป็นแผนผังหรือแผนภาพ เขียนหัวข้อไว้ตรงกลางแผนภาพและลากเส้นจากหัวข้อนั้นไปที่สาระสำคัญที่สนับสนุนหัวข้อนั้น  เมื่อเราต้องจำเนื้อหาให้ได้ ให้วาดแผนภาพนี้ออกมาอีกครั้ง จะได้จำเนื้อหาส่วนต่างๆ ได้หมด และนึกออกเมื่อจำเป็นต้องใช้ เราสามารถวาดภาพในแผนภาพของเราหรือร่างภาพเหตุการณ์ที่เกี่ยวข้องกับเนื้อหาออกมาเป็นการ์ตูนก็ได้ นึกภาพให้สอดล้องกับเนื้อหาส่วนต่างๆ นึกภาพที่ตรงกับเนื้อหาขณะที่พยายามท่องจำ เมื่อจะท่องจำเนื้อหาส่วนใดส่วนหนึ่ง ให้นึกภาพที่ตรงกับเนื้อหาส่วนนั้น จะช่วยให้เราจำถ้อยคำในข้อความของเนื้อหาส่วนนั้นได้ดียิ่งขึ้น ตัวอย่างเช่น ส่วนแรกของเนื้อหาอาจกล่าวถึงการอนุรักษ์เสือ ฉะนั้นเราอาจนึกภาพเสือขณะที่กำลังท่องจำเนื้อหาตรงส่วนนี้ เนื้อหาส่วนที่สองอาจกล่าวถึงถิ่นที่อยู่อาศัย เราอาจนึกภาพป่าตอนที่ท่องจำเนื้อหาตรงส่วนนี้ก็ได้ นึกภาพห้องหรือตึกแห่งหนึ่ง ให้สถานที่นี้เป็นตัวแทนของเนื้อหาเรื่องใดเรื่องหนึ่งที่เราต้องจำ นึกภาพว่ามีเฟอร์นิเจอร์ต่างๆ ถูกตั้งไว้ภายในนั้น ให้เฟอร์นิเจอร์เหล่านั้นแทนสาระสำคัญแต่ละอย่างที่เราต้องจำให้ได้   ตัวอย่างเช่น ถ้าสาระสำคัญของเนื้อหานั้นคือครอบครัว ความร่วมมือ และการสื่อสาร เราอาจนึกภาพรูปถ่าย (ครอบครัว) โต๊ะ (ความร่วมมือ) และโทรศัพท์ (การสื่อสาร) เมื่อเราต้องนึกเนื้อหาให้ออก ให้นึกภาพเราเดินจากรูปถ่ายไปที่โต๊ะและจากนั้นก็เดินไปที่โทรศัพท์ตามลำดับ การแสดงท่าทางสามารถช่วยเราจดจำเนื้อหาส่วนต่างๆ ได้ ฉะนั้นพยายามเคลื่อนไหวร่างกายให้สัมพันธ์กับคำต่างๆ ในเนื้อหานั้น เราอาจเคาะนิ้วเบาๆ แบบใดแบบหนึ่งเมื่อเริ่มนึกถึงข้อความหนึ่งย่อหน้า หรือยื่นมือไปด้านหน้าเมื่อพยายามนึกคำบางคำให้ออก การเดินไปมาสามารถช่วยให้เรานึกข้อมูลออกง่ายขึ้น บางคนอาจใช้การเต้นรำท่าง่ายๆ เพื่อให้ช่วยนึกข้อมูลออก เมื่อต้องนึกเนื้อหาให้ออก เราอาจต้องใช้ตัวช่วยกระตุ้นความจำ จะให้มีการบอกใบ้ การบอกบท หรือใช้อุปกรณ์เพื่อช่วยให้ตนเองนึกข้อมูลที่ต้องการออกก็ได้  ฝึกใช้มือในการอธิบาย แสดงท่าทางแตกต่างไปตามเนื้อหาแต่ละส่วน ถ้าได้รับอนุญาตให้ใช้บัตรคำ เราอาจเขียนเค้าโครงเนื้อหาอย่างง่ายๆ ใส่บัตรคำ เอาไว้ดูตอนที่พูด เราอาจขอให้เพื่อนในกลุ่มผู้ฟังช่วยส่งสัญญาณ ถ้าเราลืมเนื้อหาไปบรรทัดหนึ่ง
สรุปเนื้อหาอย่างย่อๆ เพื่อจำสาระสำคัญ. ทำบัตรคำเพื่อใช้ในการจำคำกล่าวอ้างต่างๆ. นำสาระสำคัญมาวาดเป็นแผนภาพ ถ้าเราเป็นคนที่เรียนรู้จากการมองเห็นได้ดี. นึกภาพให้สัมพันธ์กับเนื้อหาส่วนต่างๆ. สร้างคลังความจำ. เคลื่อนไหวร่างกายให้สัมพันธ์กับเนื้อหาที่ท่องอยู่. มีตัวช่วยกระตุ้นความจำ เมื่อต้องออกไปพูดหน้าห้อง.
https://www.wikihow.com/Memorize-an-Essay https://www.wikihow.com/Memorize-an-Essay
Remembering the Main Ideas of an Essay Recalling Information